ระเบียบเทศบาลเมืองบ้านบึงระเบียบเทศบาลเมืองบ้านบึงว่าด้วยการดำเนินงานระบบหลักประกันสุขภาพพ.ศ.๒๕๕๒[๑] ตามที่สำนักงานหลักประกันสุขภาพแห่งชาติ (สปสช.)ได้ดำเนินงานระบบหลักประกันสุขภาพในระดับท้องถิ่นหรือพื้นที่โดยมีวัตถุประสงค์เพื่อเป็นการสร้างหลักประกันสุขภาพแห่งชาติให้กับบุคคลในพื้นที่ส่งเสริมกระบวนการการมีส่วนร่วมตามความพร้อม ความเหมาะสมและความต้องการของประชาชนในท้องถิ่นและกำหนดให้เทศบาลได้มีส่วนร่วมในการดำเนินงานบริหารจัดการระบบหลักประกันสุขภาพที่เกี่ยวกับการสร้างเสริมสุขภาพการป้องกันโรค และการฟื้นฟูสมรรถภาพที่จำเป็นต่อสุขภาพและการดำรงชีวิตในระดับท้องถิ่นหรือพื้นที่เพื่อให้เป็นไปตามเจตนารมณ์แห่งพระราชบัญญัติหลักประกันสุขภาพแห่งชาติ พ.ศ. ๒๕๔๕อาศัยอำนาจตามความในมาตรา ๔๗แห่งพระราชบัญญัติหลักประกันสุขภาพแห่งชาติ พ.ศ. ๒๕๔๕ ประกอบกับมาตรา ๔๘ เตรสแห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติมถึง (ฉบับที่ ๑๒) พ.ศ.๒๕๔๖ เทศบาลเมืองบ้านบึง จึงวางระเบียบว่าด้วยการดำเนินงานระบบหลักประกันสุขภาพไว้ดังต่อไปนี้ข้อ ๑ระเบียบนี้เรียกว่า ระเบียบเทศบาลเมืองบ้านบึงว่าด้วยการดำเนินงานระบบหลักประกันสุขภาพ พ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันถัดจากวันประกาศไว้โดยเปิดเผย ณ สำนักงานเทศบาลเมืองบ้านบึงเป็นต้นไปข้อ ๓ในระเบียบนี้กองทุน หมายความว่ากองทุนหลักประกันสุขภาพเทศบาลเมืองบ้านบึงคณะกรรมการ หมายความว่าคณะกรรมการบริหารระบบหลักประกันสุขภาพเทศบาลเมืองบ้านบึงข้อ ๔ให้นายกเทศมนตรีรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้หมวด๑กองทุนหลักประกันสุขภาพ ข้อ ๕ให้จัดตั้งกองทุนหลักประกันสุขภาพเทศบาลเมืองบ้านบึงขึ้นอยู่ภายใต้การกำกับดูแลของกองสาธารณสุขและสิ่งแวดล้อมเทศบาลเมืองบ้านบึงโดยมีวัตถุประสงค์ ดังต่อไปนี้(๑)เพื่อสนับสนุนและส่งเสริมการจัดบริการสาธารณสุขของหน่วยบริการหรือสถานบริการอื่นรวมทั้งสถานบริการทางเลือก โดยเน้นเรื่องการสร้างเสริมสุขภาพการป้องกันโรคและการฟื้นฟูสมรรถภาพที่จำเป็นต่อสุขภาพและการดำรงชีวิต(๒) เพื่อส่งเสริมให้กลุ่มแม่และเด็กกลุ่มผู้สูงอายุ กลุ่มผู้พิการกลุ่มผู้ด้อยโอกาสกลุ่มผู้ประกอบอาชีพที่มีความเสี่ยงและกลุ่มผู้ป่วยโรคเรื้อรังที่อยู่ในเขตเทศบาลเมืองบ้านบึงสามารถเข้าถึงบริการสาธารณสุขในด้านการสร้างเสริมสุขภาพ การป้องกันโรคและการฟื้นฟูสมรรถภาพได้อย่างทั่วถึงและมีประสิทธิภาพอย่างน้อยตามประเภทและขอบเขตของบริการสาธารณสุขที่คณะกรรมการหลักประกันสุขภาพแห่งชาติกำหนด(๓)เพื่อให้เกิดการพัฒนาสุขภาพของประชาชนในเขตเทศบาลเมืองบ้านบึงโดยการบริหารจัดการอย่างมีส่วนร่วมของประชาชนในเขตเทศบาลเมืองบ้านบึง(๔)เพื่อให้ประชาชนในเขตเทศบาลเมืองบ้านบึงมีคุณภาพชีวิตที่ดีขึ้นข้อ ๖แหล่งที่มาของเงินและทรัพย์สินของกองทุนประกอบด้วย(๑)เงินค่าบริการสาธารณสุขที่ได้รับจากกองทุนหลักประกันสุขภาพแห่งชาติในส่วนของการสร้างเสริมสุขภาพและป้องกันโรคตามที่คณะกรรมการหลักประกันสุขภาพแห่งชาติกำหนด(๒)เงินอุดหนุนหรืองบประมาณที่ได้รับสมทบจากเทศบาลเมืองบ้านบึงในอัตราไม่น้อยกว่าร้อยละห้าสิบของค่าบริการสาธารณสุขที่ได้รับจากกองทุนหลักประกันสุขภาพแห่งชาติหรือเงินอุดหนุนหรืองบประมาณที่ได้รับสมทบจากองค์กรปกครองส่วนท้องถิ่นอื่นตามที่กฎหมายบัญญัติ(๓) เงินสมทบจากชุมชนหรือกองทุนชุมชน(๔) รายได้อื่น ๆหรือทรัพย์สินที่ได้รับมาในกิจการของระบบหลักประกันสุขภาพหมวด๒คณะกรรมการบริหารระบบหลักประกันสุขภาพ ข้อ ๗ให้มีคณะกรรมการบริหารระบบหลักประกันสุขภาพเทศบาลเมืองบ้านบึงประกอบด้วย(๑) นายกเทศมนตรีเมืองบ้านบึง เป็นประธานกรรมการ(๒)สมาชิกสภาเทศบาลเมืองบ้านบึงที่สภาเทศบาล เป็นกรรมการเมืองบ้านบึงมอบหมาย จำนวนสองคน(๓)ผู้แทนหน่วยบริการที่สำนักงานหลักประกันสุขภาพ เป็นกรรมการแห่งชาติมอบหมาย จำนวนหนึ่งคน(๔) ผู้แทนอาสาสมัครสาธารณสุขประจำหมู่บ้าน เป็นกรรมการที่คัดเลือกกันเอง จำนวนสองคน(๕)ผู้แทนชุมชนที่ประชาชนในชุมชนคัดเลือกกันเอง เป็นกรรมการชุมชนละหนึ่งคน(๖) ปลัดเทศบาล เป็นกรรมการและเลขานุการเมื่อได้รายชื่อผู้แทนที่ได้รับมอบหมายหรือคัดเลือกตามวรรคหนึ่ง(๒) (๓) (๔) และ (๕) แล้ว ให้เสนอรายชื่อเพื่อให้สำนักงานหลักประกันสุขภาพแห่งชาติแต่งตั้งเป็นคณะกรรมการข้อ ๘คณะกรรมการมีอำนาจหน้าที่ดังต่อไปนี้(๑)จัดทำข้อมูลและแผนดำเนินงานที่เกี่ยวกับปัญหาสาธารณสุขกลุ่มเป้าหมายและหน่วยบริการต่าง ๆ ที่เกี่ยวข้อง(๒) ดำเนินการให้ประชาชนกลุ่มเป้าหมายต่าง ๆในความรับผิดชอบสามารถเข้าถึงบริการสาธารณสุขทั้งที่บ้าน ในชุมชนหรือหน่วยบริการได้อย่างทั่วถึงและมีประสิทธิภาพ(๓)บริหารจัดการระบบหลักประกันสุขภาพให้มีประสิทธิภาพ โปร่งใสและจัดทำสรุปผลการดำเนินงาน รายงานการรับจ่ายและเงินคงเหลือของระบบหลักประกันสุขภาพเมื่อสิ้นปีงบประมาณเพื่อนำเสนอสำนักงานหลักประกันสุขภาพแห่งชาติและเทศบาลเมืองบ้านบึงภายในเดือนธันวาคมของทุกปี(๔) รับผิดชอบการเงิน การจ่ายเงินการเก็บรักษาเงินและการจัดทำบัญชีหรือทรัพย์สินในระบบหลักประกันสุขภาพให้เป็นไปตามรูปแบบที่สำนักงานหลักประกันสุขภาพแห่งชาติกำหนด(๕)จัดตั้งคณะอนุกรรมการหรือคณะทำงานเพื่อดำเนินการตามความจำเป็นข้อ ๙คณะกรรมการมีวาระอยู่ในตำแหน่งคราวละสองปีเมื่อคณะกรรมการอยู่ในตำแหน่งครบวาระสองปีแล้วยังมิได้มีการแต่งตั้งคณะกรรมการใหม่ให้คณะกรรมการที่ครบวาระนั้นอยู่ในตำแหน่งเพื่อดำเนินการต่อไปจนกว่าคณะกรรมการซึ่งได้รับการแต่งตั้งใหม่เข้ารับหน้าที่กรณีกรรมการตามข้อ ๗ วรรคหนึ่ง (๒) (๓) (๔) และ(๕)พ้นจากตำแหน่งก่อนครบวาระให้มีการมอบหมายหรือคัดเลือกผู้แทนเป็นกรรมการในตำแหน่งที่ว่างให้มีวาระการดำรงตำแหน่งเท่ากับวาระที่เหลือของกรรมการ ที่พ้นจากตำแหน่งข้อ ๑๐นอกจากการพ้นตำแหน่งโดยวาระแล้วกรรมการตามข้อ ๗ วรรคหนึ่ง (๒) (๓) (๔) และ (๕) พ้นจากตำแหน่งในกรณี ต่อไปนี้(๑) ตาย(๒) ลาออก(๓) โดยคำพิพากษาถึงที่สุดให้รับโทษจำคุกเว้นแต่โทษสำหรับความผิดที่ได้กระทำโดยประมาทหรือความผิดลหุโทษ(๔) เป็นคนไร้ความสามารถหรือเสมือนไร้ความสามารถ(๕) เป็นบุคคลล้มละลาย(๖) ขาดคุณสมบัติการเป็นกรรมการตามข้อ ๗วรรคหนึ่ง (๒) (๓) (๔) และ (๕)(๗) โดยคำสั่งสำนักงานหลักประกันสุขภาพแห่งชาติข้อ ๑๑ให้คณะกรรมการจัดให้มีการประชุมอย่างน้อยเดือนละหนึ่งครั้งเพื่อประมวลข้อมูลสถานการณ์ด้านสุขภาพของประชาชนในชุมชนท้องถิ่นวิเคราะห์ปัญหาและหาแนวทางหรือพัฒนาระเบียบวาระในการประชุมแต่ละครั้งต้องกำหนดให้มีวาระเพื่อการดำเนินงานให้บรรลุตามวัตถุประสงค์และเป็นไปตามหน้าที่ที่กำหนดไว้ในระเบียบนี้ให้ฝ่ายเลขานุการถือเป็นวาระประจำที่จะต้องมีการรายงานบัญชีรายรับ-จ่ายและสถานการณ์การเงินของกองทุน เพื่อที่ประชุมทราบร่วมกันในการประชุมทุกครั้งข้อ ๑๒การประชุมของคณะกรรมการต้องมีกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมข้อ ๑๓การลงมติของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๔ในการประชุมต้องมีรายงานการประชุมเป็นลายลักษณ์อักษรในรูปแบบใดรูปแบบหนึ่งเพื่อเก็บรักษาไว้สำหรับใช้ในการอ้างอิงค้นคว้าโดยมอบให้ประธานกรรมการและเลขานุการเป็นผู้ลงนามและรับผิดชอบความถูกต้องและความสมบูรณ์ครบถ้วนของรายงานการประชุมทุกครั้งหมวด๓การจัดทำบัญชีกองทุน ข้อ ๑๕คณะกรรมการอาจสั่งจ่ายเงินที่ได้รับตามข้อ๖ ภายใต้กรอบแผนงาน หรือโครงการหรือกิจกรรมที่คณะกรรมการอนุมัติ ดังต่อไปนี้(๑)สนับสนุนงบประมาณเป็นรายปีแก่หน่วยบริการในเขตพื้นที่(๒)สนับสนุนค่าใช้จ่ายให้แก่หน่วยบริการหรือสถานบริการอื่นหรือสถานบริการทางเลือกเพื่อให้กลุ่มแม่และเด็กกลุ่มผู้สูงอายุ กลุ่มผู้พิการ กลุ่มผู้ด้อยโอกาสกลุ่มผู้ประกอบอาชีพที่มีความเสี่ยงและกลุ่มผู้ป่วยโรคเรื้อรังที่อยู่ในเขตเทศบาลเมืองบ้านบึงสามารถเข้าถึงบริการสาธารณสุขในด้านการสร้างเสริมสุขภาพ การป้องกันโรคและการฟื้นฟูสมรรถภาพได้อย่างทั่วถึงและมีประสิทธิภาพอย่างน้อยตามประเภทและขอบเขตของบริการสาธารณสุขที่คณะกรรมการหลักประกันสุขภาพแห่งชาติกำหนด(๓)สนับสนุนค่าใช้จ่ายให้กลุ่มประชาชนหรือองค์กรประชาชนในเขตเทศบาลเมืองบ้านบึงจัดทำกิจกรรมเพื่อการสร้างเสริมสุขภาพการป้องกันโรค หรือการฟื้นฟูสมรรถภาพให้แก่ประชาชนในเขตเทศบาลเมืองบ้านบึง(๔) สนับสนุนค่าใช้จ่ายเพื่อบริหารหรือพัฒนาระบบหลักประกันสุขภาพให้มีประสิทธิภาพ ทั้งนี้ต้องไม่เกินร้อยละสิบของค่าใช้จ่ายทั้งหมดของระบบหลักประกันสุขภาพในรอบปีงบประมาณนั้นข้อ ๑๖บรรดาเงินรายรับในระบบหลักประกันสุขภาพให้นำส่งเข้าบัญชีกองทุนที่เปิดบัญชีไว้กับธนาคารเพื่อการเกษตรและสหกรณ์การเกษตร(ธ.ก.ส.) ประเภทบัญชีเงินฝากออมทรัพย์ข้อ ๑๗การรับเงินเข้ากองทุนให้รับเป็นเงินสด เช็ค ตั๋วแลกเงิน หรือธนาณัติข้อ ๑๘การรับเงินกองทุนให้ออกใบเสร็จรับเงินในนามของคณะกรรมการให้แก่ผู้ชำระเงินทุกครั้ง เว้นแต่การรับเงินค่าบริการสาธารณสุขที่ได้รับจากกองทุนหลักประกันสุขภาพแห่งชาติและเงินอุดหนุนหรืองบประมาณที่ได้รับสมทบจากเทศบาลเมืองบ้านบึงหรือองค์กรปกครองส่วนท้องถิ่นอื่นตามที่กฎหมายบัญญัติ หรือการรับเงินทางธนาคารให้ใช้สำเนาใบนำฝากเงินของธนาคารเป็นหลักฐานหรือใช้หลักฐานอื่นที่คณะกรรมการเห็นสมควรก็ได้ข้อ ๑๙ให้คณะกรรมการมอบหมายให้กรรมการหรือกรรมการและเลขานุการของคณะกรรมการคนใดคนหนึ่งเป็นผู้รับผิดชอบในการรับเงินและนำส่งเงินเข้าบัญชีกองทุนภายในสามวันทำการนับแต่วันที่ได้รับเงินข้อ ๒๐วิธีการจ่ายเงินกองทุนให้จ่ายได้ดังต่อไปนี้(๑) จ่ายเป็นเงินสด หรือเช็ค หรือตั๋วแลกเงินหรือธนาณัติ(๒) จ่ายทางธนาคารหรือทางอื่นที่คณะกรรมการกำหนดข้อ ๒๑การจ่ายเงินตามข้อ ๒๐ให้จ่ายในนามของผู้มีสิทธิรับเงินถ้าผู้มีสิทธิรับเงินไม่สามารถมารับเงินด้วยตนเองจะมอบอำนาจให้ผู้อื่นเป็นผู้รับเงินแทนก็ให้กระทำได้ข้อ ๒๒การจ่ายเงินกองทุนโดยปกติต้องมีหลักฐานการจ่ายที่เป็นใบเสร็จรับเงินหรือหลักฐานการนำเงินเข้าบัญชีเงินฝากที่ธนาคารของผู้มีสิทธิรับเงินหรือหลักฐานการรับเงินอย่างอื่นที่คณะกรรมการกำหนดเก็บไว้ให้ตรวจสอบข้อ ๒๓ในการเก็บรักษาเงิน ให้คณะกรรมการเปิดบัญชีเงินฝากกับธนาคารเพื่อการเกษตรและสหกรณ์การเกษตร(ธ.ก.ส.) ประเภทบัญชีเงินฝากออมทรัพย์ โดยใช้ชื่อบัญชีว่า ระบบหลักประกันสุขภาพเทศบาลเมืองบ้านบึงอำเภอบ้านบึง จังหวัดชลบุรีข้อ ๒๔การเปิดบัญชีตามข้อ ๒๓ให้คณะกรรมการมอบหมายให้ประธานกรรมการและกรรมการอื่นอีกสามคนมีอำนาจลงนามร่วมกันในการเปิดบัญชีและเบิกจ่ายเงินจากบัญชีที่เปิดไว้กับธนาคารตามจำนวนที่คณะกรรมการอนุมัติการเบิกจ่ายเงินตามวรรคหนึ่งให้ผู้มีอำนาจสองในสี่คนที่ร่วมกันลงนามในการเปิดบัญชีเป็นผู้ลงนามในการเบิกจ่ายข้อ ๒๕กรณีที่มีความจำเป็นคณะกรรมการอาจมอบหมายให้ประธานกรรมการหรือกรรมการและเลขานุการเก็บรักษาเงินสดไว้เพื่อสำรองจ่ายภายในวงเงินไม่เกินหนึ่งหมื่นบาทต่อวันข้อ ๒๖การบันทึกบัญชีให้ใช้แนวทางดังต่อไปนี้(๑)ให้บันทึกตามระบบบัญชีของเทศบาลเมืองบ้านบึงที่ถือปฏิบัติ แต่ให้แยกระบบบัญชีกองทุนออกจากระบบบัญชีปกติเป็นอีกชุดหนึ่งต่างหาก(๒) รอบระยะเวลาบัญชี ให้ถือตามปีงบประมาณ(๓) การเริ่มระบบบัญชีให้เริ่ม ณวันที่ได้รับเงินจากกองทุนหลักประกันสุขภาพแห่งชาติหรือได้รับเงินจากเทศบาลเมืองบ้านบึงข้อ ๒๗ให้คณะกรรมการจัดทำรายงานการรับเงินจ่ายเงิน และเงินคงเหลือประจำเดือนประจำไตรมาส และประจำปีงบประมาณข้อ ๒๘ให้คณะกรรมการนำเสนอรายงานการเงินให้สำนักงานหลักประกันสุขภาพแห่งชาติและเทศบาลเมืองบ้านบึงทุกไตรมาสภายในสามสิบวันนับจากวันสิ้นไตรมาส และรายงานเมื่อสิ้นปีงบประมาณภายในเดือนธันวาคมของทุกปีประกาศณ วันที่ ๒๗ กุมภาพันธ์ พ.ศ. ๒๕๕๒ธวัชสุทธิธรรมนายกเทศมนตรีเมืองบ้านบึงปริยานุช/ผู้จัดทำ๑๔ตุลาคม ๒๕๕๒นันท์นภัสร์/ตรวจ๒๕ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๗ ง/หน้า ๑/๘ ตุลาคม ๒๕๕๒